**კლუბის სამუშაო გეგმა**

**სკოლა:** სსიპ ქ.თბილისის N210 საჯარო სკოლა.

ქ. თბილისის შპს ინგლისური ენის გაძლიერებული სწავლების საშუალო სკოლა „ნინო“

**კლუბის ხელმძღვანელი:** თამარ დარჯანია

**კლუბის სახელწოდება:** ნობელი

**პროექტის სახელწოდება :** „ბუნების საიდუმლო“

**კლუბურ საქმიანობაში ჩართული ბენეფიციალები:** სსიპ ქ.თბილისის N210 საჯარო სკოლის IX კლასის მოსწავლეები (სულ 10 მოსწავლე)

ქ,თბილისის შპს ინგლისური ენის გაძლიერებული სწავლების საშუალო სკოლა „ნინო“

X კლასის მოსწავლეები (სულ 8 მოსწავლე).

**კლუბის ჩამოყალიბების იდეა:** მდგომარეობს იმაში, რომ ხელი შემეწყო ქიმიის საგნით დაინტერესებული მოსწავლეების კლუბურ საქმიანობაში, წინ წამომეწია სწავლებაში ქიმიური ექსპერიმენტის როლი, რადგან ასეთი სახის სამუშაო სრულყოფილად ვერ ხორციელდება საგაკვეთილო პროცესში, მაგრამ საჭიროა, რათა ხელი შეუწყოს ქიმიური კომპენტეციის ფარგლებში ცოდნის უკეთ გააზრებას, განმტკიცებას და ექსპერიმენტული უნარების განვითრებას. ამ დროს მოსწავლე ითვისებს ქიმიური რეაქციის ცნებებს, სწავლობს ნივთიერებათა თავისებურებებს და ყოფა-ცხოვრებაში მათ გამოყენებას, ინტერესდება ქიმიის საგნის შესწავლით და შესაძლებლობა ეძლევა აირჩიოს მომავალი სპეციალობა. კლუბური საქმიანობა ახალგაზრდა თაობას განუვითარებს საკუთარი თავის გამოხატვის შესაძლებლობას, მიეცემათ საშუალება მონაწილეობა მიიღონ სხვადასხვა ტიპის საგანმანათლებლო - შემეცნებით აქტივობებში.

**აქტუალობა:** ასეთი ტიპის თემატური კლუბები მოსწავლეთა გაერთიანებებით, მიმართულნი არიან საგნების პოპულარიზაციისკენ და შემდგომში თავადვე უზრუნველყოფენ მოსწავლეებში დებატების, კონფერენციების, ინტელექტუალური თამაშების, ოლიმპიადების და სხვადასხვა ისეთი აქტივობების ორგანიზებას. კერძოდ საბუნებისმეტყველო მეცნიერების მიმართ.

**ამოცანები და განხორციელების გზები:** დაგეგმილი სასკოლო ქიმიური ცდების ჩატარება განხორციელდება სსიპ ქ.თბილისის N210 საჯარო სკოლის ქიმიის კაბინეტში და ქ. თბილისის შპს ინგლისური ენის გაძლიერებული სწავლების საშუალო სკოლა „ნინო“-ს საბუნებისმეტყველო მეცნიერებების კაბინეტში. წარმოდგენილი ცდების მიზანია დამსწრე საზოგადოებისათვის საინტერესო და სახალისო იყოს.

1. ამ დროს დაცული იქნება უსაფრთხოების ყველა წესი.
2. დაგეგმილი ექსპერიმენტები განაწილდება თემატურად კლასების (მე-9, მე-10 ) მიხედვით.
3. წინასწარ მოხდება ჩასატარებელი ექსპერიმენტის თეორიულად განხილვა და მოსალოდნელ შედეგებზე საუბარი.
4. ჩატარებული ცდების აღწერა და გაანალიზება, რომელიც სტატიის სახით დაიწერება. მოხდება ჩატარებული ექსპერიმენტის ვიდეოთი გადაღება და ამ სასწავლო რესურსის ატვირთვა სკოლის ვებ გვერდზე.
5. პროექტის ბოლოს წინასწარ შედგენილი კითხვარის სახით, მოხდება კლუბის წევრების გამოკითხვა, თუ რამდენად საინტერესო და მნიშვნელოვანი იყო მათთვის წარმოდგენილი ცდები.

კლუბური მუშაობის დროს მოსწავლეები შეიძენენ საინფორმაციო ორიენტაციისა და დამოუკიდებელი სწავლების უნარ -ჩვევებს, ასევე ანალიტიკურ, შემოქმედებით და კრიტიკული აზროვნების უნარს. მათ გამოუმუშავდებათ ერთ სიტუაციაში ნასწავლის სხვა სიტუაციაში გამოყენების უნარი, ასევე შეეჩვევიან პრეზენტაციის კომპეტეციას, რომელიც აუცილებელია საზოგადოების წინაშე წარადგინონ თავიანთი ნამუშევრები.

ამ პროექტის განხორციელების შემთხვევაში სკოლა შეიძენს ქიმიური რეაქტივებისა და ჭურჭლის ნაკრებს სკოლის ლაბორატორიისათვის. მოხდება ჩატარებული ექსპერიემნტების საფუძველზე სასკოლო სასწავლო რესურსების შექმნა ელექტრონული და ბეჭდური ვერსიის სახით, რომლის გამოყენებაც შესაძლებელი იქნება სხვადასხვა საგაკვეთილო პროცესების დროს, რაც ხელს შეუწყობს მოსწავლეების მოტივაციის ამარღლებას და კვლებითი უნარ- ჩვევების ჩამოყალიბებას.